ג'וזף קוטן

ג'וזף קוטן (באנגלית: Joseph Cotten; 15 במאי 1905 – 6 בפברואר 1994) היה שחקן קולנוע, תיאטרון וטלוויזיה אמריקאי. כיכב בברודוויי בגרסה המקורית של "סיפור פילדלפיה" ובמחזה "סברינה" (Sabrina Fair). זכה לפרסום עולמי כשהשתתף בסרטיו של אורסון ולס "האזרח קיין" (1941), "האמברסונים המופלאים" (1942) וב"מסע אל הפחד" (1943) שעליו היה חתום כתסריטאי. בשנות ה-40 של המאה העשרים היה מהשחקנים הבולטים בהוליווד והופיע בסרטים "צל של ספק" (1943), "מכתבי אהבה" (1945), "דו-קרב בשמש" (1946), "תמונתה של ג'ני" (1948) ו"האדם השלישי" (1949).

ביוגרפיה
ג'וזף קוטן נולד בשנת 1905 בפיטרסבורג שבווירג'יניה לג'וזף צ'שר קוטן האב ולאשתו סאלי וילסון קוטן. הוא למד משחק בבית הספר "Hickman School of Speech and Expression" בוושינגטון די. סי. ואחר כך עבד כאיש פרסום. הוא החל להיות מעורב בהפקות תיאטרון עקב עבודתו כמבקר תיאטרון. הופעותיו הראשונות היו בווירג'יניה ואחר כך בניו יורק. ב-1930 הופיע לראשונה בברודוויי.

ב-1934 פגש קוטן את אורסון ולס, כשהשתתפו יחד בתוכנית רדיו של CBS Radio, והשניים התיידדו. קוטן כיכב לראשונה בתפקיד ראשי בהפקה של ולס עבור Federal Theatre Project בפארסה "סוס אוכל כובע", עיבוד של ולס ואדווין דלבי לקומדיה "כובע הקש האיטלקי" מאת המחזאי הצרפתי אז'ן לביש. ההצגה רצה מ-26 בספטמבר עד 5 בדצמבר 1936 בתיאטרון מקסין אליוט שבניו יורק.

ב-1937 הפך קוטן לחבר רשמי בלהקת תיאטרון מרקורי של ולס. הוא הופיע בברודוויי במחזה "יוליוס קיסר", ב-"The Shoemaker's Holiday" וב"מות דנטון". כמו כן השתתף בסדרות דרמה רדיופוניות "The Mercury Theatre on the Air" ו-"The Campbell Playhouse".

הופעת הבכורה של קוטן בקולנוע הייתה בקומדיה "Too Much Johnson", סרט קצר בבימויו של אורסון ולס. הסרט היה אמור להיות משולב בהצגת תיאטרון שתתנהל במקביל, אך מעולם לא הוצג, ונחשב כאבוד. ב-2013 התגלה עותק של הסרט בעיר פורדנונה שבאיטליה.

ב-1939 חזר קוטן להופיע בברודוויי בהפקה המקורית של "סיפור פילדלפיה" בתפקיד סי קיי דקסטר הייבן לצדה של קתרין הפבורן בתפקיד טרייסי לורד. המחזה הוצג בתיאטרון שוברט במשך שנה. בחודשים שלפני סיבוב הופעות נרחב תכננו ב-MGM להפיק גרסה קולנועית של המחזה. קוטן נסע להוליווד ושם התברר לו שהצלחתו הגדולה על הבמה נועדה ליצור תפקיד עבור קרי גרנט, כפי שניסח זאת הסוכן שלו לילנד הייוורד. הייוורד הציע לקרוא לחברו הטוב אורסון ולס שלדבריו "עשה שם גלים" וש"כולם הכירו את תיאטרון מרקורי בניו יורק".

האזרח קיין
ממוזער|ג'וזף קוטן בקדימון לסרט האזרח קיין
אחרי ההצלחה של ולס בתסכית הרדיו "מלחמת העולמות" ששודר בליל כל הקדושים 1938, הוא חתם על חוזה ייחודי עם חברת ההפקה RKO. לבמאי הצעיר הובטח חופש אמנותי מלא במגבלות תקציב שהוסכמו. כוונתו של ולס הייתה לשתף את שחקני תיאטרון מרקורי בסרטים שתכנן. תחילת הצילומים הייתה רק שנה אחר כך, אבל בעקבות פגישתו של ולס עם הרמן מנקייביץ' היה לו פרויקט מתאים.

צילומי "האזרח קיין" החלו באמצע 1940. הסרט מתאר את חייו של איל עיתונות (בגילומו של ולס) שמתחיל את דרכו כאידיאליסט ומסיים את חייו כאדם זקן בודד ומושחת. קוטן גילם את ג'דידיה לילנד חברו הטוב של קיין, שהופך להיות מבקר תיאטרון באחד העיתונים של קיין.

הסרט, שמבוסס חלקית על סיפור חייו של איל העיתונות ויליאם רנדולף הרסט, יצא לאקרנים ב-1 במאי 1941 אך לא זכה להצלחה מסחרית. הרסט אסר לפרסם את הסרט בעיתונים הרבים שהיו בבעלותו. על אף שהסרט היה מועמד לתשעה פרסי אוסקר הוא זכה רק בפרס אחד פרס התסריט שהוענק לוולס ולמנקייביץ'. "האזרח קיין" הזניק את הקריירה הקולנועית של שחקני תיאטרון מרקורי בהם אגנס מורהד (גילמה את דמות אמו של קיין), רות וורוויק (אשתו הראשונה של קיין) וריי קולינס (היריב הפוליטי של קיין). מתוך הארבעה רק קוטן זכה בהמשך להצלחה רבה כשחקן בתפקידים ראשיים בהוליווד, מורהד וקולינס היו שחקני אופי מצליחים, והמשך הקריירה של וורוויק הייתה בתוכניות טלוויזיה של שעות היום.

שיתופי פעולה עם אורסון ולס
ממוזער|קוטן ודולורס דל ריו בסרט "מסע אל הפחד" (1943)
בשנה שלאחר מכן כיכב קוטן בסרט "האמברסונים המופלאים", עיבוד של ולס לרומן באותו שם. אחרי הכישלון הקופתי של "האזרח קיין" היה חשש בחברת RKO לגבי הסרט החדש. בעקבות תגובות פושרות שקיבל הסרט בהקרנה מוקדמת, הוחלט לקצץ מהסרט כמעט שעה. הסרט התקבל היטב על ידי המבקרים אף על פי שהוא נראה מקוטע במקומות אחדים. קוטן זכה לשבחי המבקרים על הופעתו, אך האקדמיה האמריקאית לקולנוע שוב התעלמה ממנו.

קוטן וולס (ללא קרדיט) כתבו תסריט למותחן שעוסק בנאצים "מסע אל הפחד" (1943), המבוסס על רומן מאת אריק אמבלר. הסרט יצא בחברת RKO, בהפקת "מרקורי פרודקשן" וביים אותו נורמן פוסטר. הסרט נוצר במאמץ המשותף עקב הקשיים בצילומים ולוח הזמנים הצפוף בגלל נסיעתו הקרובה של ולס לדרום אמריקה והתחלת צילומי " It's All True".

עם חזרתו של ולס הציגו קוטן וולס בהפקה משותפת את המופע "The Mercury Wonder Show" עבור אנשי כוחות הביטחון של ארצות הברית. המופע שעלה ב-3 באוגוסט 1943 כלל מופע קסמים ובידור בהשתתפות כוכבי קולנוע, והוצג באוהל בשדרות קאוונגה 9000 שבהוליווד. בין המשתתפים היו ולס (אורסון המפואר), קוטן (ג'ו-ג'ו הגדול), ריטה הייוורד (נאלצה לפרוש לפי דרישתו של הארי קון מנהל סרטי קולומביה והוחלפה על ידי מרלן דיטריך), אגנס מורהד (קליופי אגי) ואחרים. אנשי כוחות הביטחון קיבלו כרטיסים בחינם ויותר מ-48,000 איש צפו במופע עד ספטמבר 1943.

ב-1949 הופיעו ולס וקוטן יחד בסרט הקולנוע "האדם השלישי". קוטן מגלם דמות של סופר הנוסע לווינה של אחרי מלחמת העולם השנייה לפגוש את ידידו הארי ליים (אורסון ולס). בהגיעו לווינה הוא מגלה שליים מת, הוא נחוש בדעתו להוכיח שמדובר ברצח, אך בהמשך מתגלים סודות אפלים יותר.

שנות הארבעים ושנות החמישים
הדמויות שגילם קוטן בשנות הארבעים נעו בין רוצח סדרתי בסרט של היצ'קוק "צל של ספק" (1943, לצידה של תרזה רייט) לבין בלש משטרה ב"אורות הגז" (1944, עם אינגריד ברגמן, שארל בואייה ואנג'לה לנסברי בתפקיד בכורה). קוטן שיחק לצדה של השחקנית ג'ניפר ג'ונס בארבעה סרטים: דרמה משפחתית בתקופת מלחמה "מאז שהלכת" (1944); הדרמה הרומנטית "מכתבי אהבה" (1945); המערבון "דו-קרב בשמש" (1946), שנמצא ברשימת 100 הסרטים הרווחיים ביותר; והסרט עטור השבחים "דיוקנה של ג'ני", בו הוא מגלם אמן המגלה אובססיביות לגבי בחורה שמתה שנים רבות לפני כן. ב-1949 חזר להופיע על המסך עם אורסון ולס בסרטו של קרול ריד "האדם השלישי", ובאותה שנה שיתף פעולה שוב עם היצ'קוק בסרט "מתחת לחוג הגדי" בו גילם דמות של אוסטרלי בעל עבר מפוקפק.

על תפקידו בסרט "דיוקנה של ג'ני" זכה קוטן בפרס פסטיבל ונציה כשחקן הטוב ביותר.

בשנות החמישים חלה ירידה מסוימת בקריירה שלו, הדמויות שגילם היו פחות בולטות. הוא שיחק ב-" Two Flags West" על תקופת מלחמת האזרחים האמריקנית (1950), בסרט "רומן בספטמבר" עם ג'ואן פונטיין, ב"מלכודת הפלדה" (1952) ובסרט "ניאגרה" בכיכובה של מרילין מונרו (1953) אחרי שג'יימס מייסון דחה את התפקיד. שאר הסרטים שיצאו בשנות החמישים היו בסגנון הסרט האפל.

על הבמה הופיע קוטן בתפקיד לינוס לאראבי בהפקה המקורית של "סברינה" לצידה של מרגרט סאליבן. ההפקה רצה מ-11 בנובמבר 1953 ועד 21 באוגוסט 1954, והייתה הבסיס לסרטו של בילי ויילדר "סברינה" בכיכובם של אודרי הפבורן והמפרי בוגרט.

ב-1956 עזב קוטן את הקולנוע לטובת שורה של מיזמים בטלוויזיה, כגון "On Trial" סדרה של NBC ששמה שונה בהמשך ל"המופע של ג'וזף קוטן".

קוטן השתתף בסדרת הטלוויזיה "אלפרד היצ'קוק מגיש" ובסדרה "General Electric Theater" בהנחייתו של רונלד רייגן. ב-2 במאי 1957 הופיע ב"המופע של פורד בכיכובו של טנסי ארני פורד". לקראת סוף העשור הופיע קוטן בהופעת קמע בסרטו של אורסון ולס "מגע של רשע" (1958), והשתתף בסרט "מהארץ לירח" עיבוד לספרו של ז'ול ורן. עוד הופיע בסדרה "The DuPont Show with June Allyson" של CBS, ובסדרה "המופע של ברברה סטיינוויק" של NBC.

שנות השישים ושנות השבעים
ממוזער|ג'וזף קוטן ופטרישה מדינה ב-1973
ב-1960 מתה אשתו הראשונה, לנור קיפ (Lenore Kipp), מאוחר יותר באותה שנה התחתן עם השחקנית הבריטית פטרישה מדינה. ב-1964 חזר קוטן לשחק בקולנוע והשתתף בסרט האימה "שרלוט המתוקה" יחד עם בטי דייוויס, אוליביה דה הבילנד ואגנס מורהד. בהמשך שנות השישים הופיע קוטן במספר הפקות אירופאיות ויפניות כמו גם בסרטים מדרגה שנייה (בי מובי) וסרטי טלוויזיה. פעמים אחדות הופיע כאורח בתוכנית הטלוויזיה "המופע של אד סאליבן". ב-1967 הצטרף לקרל סוונסון, פט קונוויי ודיק פורן בסרט "Brighty of the Grand Canyon", מערבון דרמטי ונוסטלגי, על פי ספר ילדים באותו שם. בטלוויזיה היה הקריין בסרט הדוקמנטרי "Hollywood and the Stars" של דייוויד ל. וולפר. ב-1968 השתתף כשחקן אורח בשניים מפרקי הסדרה "איירונסייד".

בשנות השבעי הופיע בתפקיד משנה בסרט המלחמה "טורה! טורה! טורה!" (1970), בכמה סרטי אימה: "ד"ר פייבס" (1971) עם וינסנט פרייס ו"שמש ירוקה" (1973), הסרט האחרון של אדוארד ג'י רובינסון. אחר כך השתתף במספר מסרטי האסונות עטורי הכוכבים, בין השאר ב"נמל תעופה 77" (1977) עם ג'יימס סטיוארט ואוליביה דה הבילנד, ובסרט "Twilight's Last Gleaming" העוסק במלחמה גרעינית (1977). עוד בטלוויזיה הופיע כאורח בסדרות "תיקי רוקפורד" ו"ספינת האהבה".

שנותיו האחרונות
אחד מסרטיו האחרונים היה "שערי החופש" (1980) שזכה לביקורות שליליות בארצות הברית. באותה תקופה השתתף גם בשני פרקים בסדרה הבריטית "לא יאומן כי יסופר" עם ונדי הילר (1979) וגלוריה גרהם (1980). עוד הופיע בשלושה סרטי אימה "The Hearse", "Delusion" ו-"The Survivor". ב-1981 לקה קוטן בשבץ שגרם לו לאבד את קולו באופן זמני.

מחלתו ומותו
ב-8 ביוני 1981 קיבל קוטן התקף לב ואחר כך שבץ שהשפיעו על יכולת הדיבור שלו. הוא טופל במשך שנים והיה יכול לדבר שוב. כשהתחיל להתאושש, הוא היה מדבר בטלפון עם אורסון ולס כל שבוע כשעתיים. השניים נהגו להיפגש לארוחות צהריים ומעלים זכרונות. קוטן סיפר לוולס שהוא כותב ספר וולס ביקש לקבל את כתב היד וקרא את הספר באותו לילה. כאשר ולס נפטר כתב קוטן בעמוד האחרון של ספרו "בין חפציו נמצא כתב יד של הספר הזה". האוטוביוגרפיה של קוטן יצא לאור ב-1987 בשם "Vanity Will Get You Somewhere".

ב-1990 הוסר מגרונו של קוטן בית הקול בגלל מחלת הסרטן. קוטן נפטר ב-6 בפברואר 1994 מדלקת ריאות כשהוא בן 88. הוא נקבר בבית הקברות בלנדפורד בפיטרסבורג שבווירג'יניה.

בסרט "אני ואורסון ולס" משנת 2009 מגלם את דמותו של קוטן השחקן ג'יימס טאפר.

פילמוגרפיה
 שנה שם הסרט תפקיד הערות 1938 Too Much Johnson אוגוסטוס בילינג סרט קצר 1941 האזרח קיין ג'ד ללנד 1941 לידיה מייקל פיצפטריק 1942 האמברסונים המופלאים יוג'ין מורגן 1943 צל של ספק צ'ארלס אוקלי 1943 מסע אל הפחד - Journey into Fear הווארד גרהם תסריט ללא קרדיט של אורסון ולס 1943 Hers to Hold ביל מורלי 1944 אורות הגז בריאן קמרון 1944 מאז שהלכת לוטננט קומנדר טוני וילט 1945 I'll Be Seeing You זאכרי מורגן 1945 מכתבי אהבה - Love Letters אלן קווינטון 1946 דו-קרב בשמש ג'סי מקנלס 1947 בת החוואי - The Farmer's Daughter גלן מורלי 1948 תמונתה של ג'ני - Portrait of Jennie אבן אדמס פרס פסטיבל ונציה עבור השחקן הטוב ביותר 1949 האדם השלישי הולי מרטינס 1949 מאחורי מסך העבר - Under Capricorn סמסון פלסקי 1949 בחיק היער - Beyond the Forest ד"ר לואיס מוליין 1950 Two Flags West קולונל קליי טאקר 1950 Walk Softly, Stranger כריס הייל 1950 היה זה בספטמבר - September Affair דייוויד לורנס 1958 מגע של רשע חוקר מקרי מוות 1958 From the Earth to the Moon Victor Barbicane 1959 Westinghouse Desilu Playhouse (TV) Black McSween "The Day the Town Stood Up" 1959 Alfred Hitchcock Presents (TV) Courtney Masterson "Dead Weight" 1960 המלאך לבש אדום Hawthorne 1960 The DuPont Show with June Allyson (TV) Dick BurlingameCharles Lawrence "The Blue Goose""Dark Fear" 1960 Checkmate (TV) Dr. George Mallinson "Face in the Window" 1961 The Barbara Stanwyck Show (TV) Mac McClay "The Hitch-Hiker" 1961 השקיעה האחרונה John Breckenridge 1961 Bus Stop (TV) Professor Wheelright "Cherie" 1961 Theatre '62 (TV) Alex Sebastian "Notorious" 1961 Wagon Train (TV) Captain Dan Brady "The Captain Dan Brady Story" 1962 Dr. Kildare (TV) Charles Ladovan "The Administrator" 1962 Saints and Sinners (TV) Preston Cooper "The Man on the Rim" 1961 Wagon Train (TV) John Augustus "The John Augustus Story" 1963 The Great Adventure (TV) Captain Meehan "The Death of Sitting Bull""The Massacre at Wounded Knee" 1963 77 Sunset Strip (TV) Arnold Buhler "By His Own Verdict" 1963–1964 Hollywood and the Stars (TV) Narrator 1964 שרלוט המתוקה ד"ר דרו בייליס 1965 The Great Sioux Massacre מייג'ור רינו 1965 The Money Trap ד"ר הוראס ואן טילדן 1965 הרומסים - The Tramplers טמפל קורדין 1966 The Oscar Kenneth H. Regan 1966 The Hellbenders Col. Jonas 1967 Brighty of the Grand Canyon Jim Owen 1967 Cimarron Strip (TV) Nathan Tio "The Search" 1967 Jack of Diamonds Ace of Diamonds 1967 Some May Live Col. Woodward 1968 Alexander the Great (TV) Antigonus 1968 Gangster '70 Destil 1968 Petulia Mr. Danner 1968 Ironside (TV) Dr. Benjamin Stern "Split Second to an Epitaph" 1968 Journey to the Unknown (TV) Jeff Wheeler "Do Me a Favor and Kill Me" 1968 White Comanche Sheriff Logan 1968 It Takes a Thief (TV) Col. Heinrich "Hans Across the Border" 1969 Latitude Zero Capt. Craig McKenzie, Cmdr. Glenn McKenzie 1969 The Lonely Profession (TV) Martin Bannister 1969–1970 It Takes a Thief (TV) Mr. Jack "To Lure a Man""To Sing a Song of Murder""Beyond a Reasonable Doubt" 1970 Cutter's Trail (TV) General Spalding 1970 The Name of the Game (TV) Henry Worthington Rayner "The King of Denmark" 1970 The Grasshopper Richard Morgan 1970 טורה! טורה! טורה! Henry L. Stimson 1970 The Virginian (TV) Judge Will McMastersJudge Hobbs "A Time of Terror""Gun Quest" 1971 Assault on the Wayne (TV) Admiral 1971 Do You Take This Stranger? (TV) Dr. Robert Carson 1971 City Beneath the Sea (TV) Dr. Ziegler 1971 NET Playhouse (TV) Narrator "Trail of Tears" 1971 The Abominable Dr. Phibes Dr. Vesalius 1971 Lady Frankenstein Dr. Frankenstein 1972 The Screaming Woman (TV) George Tresvant 1972 Doomsday Voyage Captain Jason 1972 Baron Blood Baron Otto von Kleist / Alfred Becker 1972 The Scientific Cardplayer George 1973 The Devil's Daughter (TV) Judge Weatherby 1973 The Streets of San Francisco (TV) John R. James "A Collection of Eagles" 1973 Soylent Green William R. Simonson 1973 A Delicate Balance Harry 1973 F for Fake 1974 The Rockford Files (TV) Warner Jameson "This Case is Closed" 1975 Syndicate Sadists Paternò 1975 Timber Tramps Greedy sawmill mogul 1976 Freedom Is (TV) Voice 1976 The Lindbergh Kidnapping Case (TV) Dr. Condon 1976 A Whisper in the Dark The Professor 1976 Origins of the Mafia (TV) The Envoy "Gli antenati" 1977 Twilight's Last Gleaming Arthur Renfrew, Secretary of State 1977 Airport '77 Nicholas St. Downs III 1977 Aspen (TV) Horton Paine 1978 The Hardy Boys/Nancy Drew Mysteries (TV) Weldon Rathbone "Arson and Old Lace" 1978 Last In, First Out Foster Johnson 1978 Caravans Crandall 1978 The Perfect Crime Sir Arthur Dundee 1978 Fantasy Island (TV) Simon Grant "Return to Fantasy Island" 1979 Island of the Fishmen Prof. Ernest Marvin 1979 Concorde Affaire '79 Milland 1979 Guyana: Crime of the Century Richard Gable 1979 Fantasy Island (TV) Thomas Cummings "The Wedding" 1979–1980 "לא יאומן כי יסופר" (TV) EdwardLionel "Edward the Conqueror""Depart in Peace" 1980 The Hearse Walter Prichard 1980 Casino (TV) Ed Booker --> 1980 שערי החופש דיקן האוניברסיטה 1981 צ'רציל והגנרלים גנרל ג'ורג' מרשל 1981 ספינת האהבה קולונל ואן רייקר בפרקים: "The Duel""Two for Julie""Aunt Hilly" 1981 The Survivor כומר

לקריאה נוספת

קישורים חיצוניים


 ג'וזף קוטן באתר TCM

 The Joseph Cotten Pages אתר מעריצים
 1959-08-02 Joseph Cotten - Red Cloud Mesa (קובץ שמע - 20 דקות)
 תמונות וספרים


הערות שוליים

קטגוריה:אמריקאים ילידי וירג'יניה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי גביע וולפי
קטגוריה:אמריקאים שנולדו ב-1905
קטגוריה:אמריקאים שנפטרו ב-1994